open-index/open-wikipedia-markdown huggingface dataset:
Sesuo (reikšmės)

**Sesuo** (sinonimai: *sesė*, *seselė*) gali reikšti:
* Sesuo – moteriškos lyties žmogus kitiems savo tėvų vaikams.
* Seselė – tos pačios aplinkos, bendrų interesų moteris, bičiulė.
* Seselė – vienuolė ar bažnytinės brolijos narė.
* Medicinos sesuo – vidurinio išsilavinimo lygio medicininė pareigybė.
* Gailestingoji sesuo – iliustruotas Lietuvos gailestingųjų seserų žurnalas, leistas 1931 m. ir 1938 m. Kaune.
* Lietuvos sesuo – Lietuvos gailestingųjų seserų sąjungos mėnesinis žurnalas, leistas 1930 - 1931 m. Kaune.
Literatūra (reikšmės)

**Literatūra** gali reikšti:
* Literatūra – tautos, epochos arba visos žmonijos rašytinių ir spausdintinių kūrinių visuma, raštija.
* Literatūra (žurnalas) – literatūros, meno ir kultūros žurnalas, ėjęs 1936 m. Kaune.
* Literatūra ir menas – Lietuvos rašytojų sąjungos savaitraštis, nuo 1946 m. liepos 16 d. einantis Vilniuje.
Bartkuškio dvaras

**Bartkuškio dvaras** – dvaras Bartkuškio kaime (Širvintų rajonas), kultūros paveldo objektas Nr. .

## Istorija

XVIII a. dvaras priklausė Tadui Žabui (), kurio duktė Apolinarija ištekėjo už Pliaterių giminės atstovo. 1841 m. ta pati Apolinarija pardavė dvarą Ignacijui ir Idalijai Pliateriams, kurie ir pastatė išlikusį dvarą (rūmus, oficiną, arklidę, parką) laikotarpiu nuo 1845 iki 1855 m. Vėliau statyta spirito varykla, jos sandėlis, tvartas, antras tvartas (neišlikęs).

Po to dvaras buvo perleistas Gustavui Pliateriui, kuris 1913 m. dvarą pardavė gerai žinomam advokatui iš Varšuvos, pasiuntiniui I-oje Rusijos Dūmoje, Aleksandrui Lednickiui (, 1866–1934). Apie 1928 metus šis pastatė išlikusius vartus. Vėliau iki 1939 m. dvarą valdė advokato sūnus Vaclovas.

Tarybiniais metais (nuo 1945 m.) įsikūrė tarybinis ūkis, buvo kontora ir butai. 1961 m. dvaro pastatas pritaikytas mokymui, įkurtas tarybinis ūkis-technikumas, kuris išsikėlė 1977 m.

## Šaltiniai

* Bartkuškio dvaras, Širvintų r.
* Bartkuškio dvaras (fotoreportažas)
* Bartkuškio dvaras (panoraminės nuotraukos)
* W dolinie Mussy: Muśniki, Bortkuszki
* 
*
Respublikinės gvardijos kavalerijos pulkas

**Respublikinės gvardijos kavalerijos pulkas** – kavalerijos pulkas Prancūzijos nacionalinės žandarmerijos šakos respublikinės gvardijos sudėtyje.

Pulko būstinė yra *Caserne des Célestins* kareivinėse Paryžiuje, pastatytose 1895–1901 m., suprojektuotose garsaus Prancūzijos architekto *Jacques Hermant*.
 
Pulke tarnauja virš 500 kariškių ir civilių, iš moterų šiek tiek daugiau kaip 8% (jų skaičius palaipsniui didėja). Pulkas turi 550 žirgų (11% – kumelės). Tai paskutinis žirgus naudojantis Prancūzijos ginkluotųjų pajėgų dalinys.

Pulką sudaro:
* Apmokymo centras (*Goupil* kvartale *Saint-Germain-en-Laye' komunoje [[Il de Fransas|Il de Franse]]),
* Trys kavalerijos [[eskadronas|eskadronai]]. Pirmojo [[kareivinės]] yra *Caserne des Célestins* kareivinėse (4-oji Paryžiaus [[Prancūzijos apskritys|apskritis]]), dviejų kitų – *Carnot* kvartale.
* *Hors rang* eskadronas (*Caserne des Célestins* kareivinėse), sudarytas iš:
** Raitosios fanfarų grupės ir Žalvarinio pučiamųjų orkestro,
** [[Pasaga|Pasagų]] kaustymo grupės,
** Veterinarinės tarnybos.

Kavalerijos pulko padaliniai sustiprina respublikinės gvardijos pėstininkų pulkus atliekant ceremonines ir saugumo funkcijas valstybiniuose pastatuose ir apie juos. Respublikiniai gvardiečiai kavaleristai sudaro gvardiečių rikiuotes abipus įėjimo laiptų į [[Eliziejaus rūmai|Eliziejaus rūmus]] ar *Matignon* rūmus.

Pulke yra ir aukšto lygio sportininkų skyrius. Jame tarnauja *Hubert Perring'', Prancūzijos 2005 m. dailiojo jojimo čempionas ir Prancūzijos komandos 2006 m. Pasaulinėse žirgų sporto žaidynėse narys.
Artūras Andrulis

**Artūras Andrulis**, kitais duomenimis **Adolfas Andrulis** (1922 m. balandžio 10 d. – 1981 m. liepos 3 d. Floridoje) – Lietuvos krepšininkas, Europos čempionas. 181 cm ūgio gynėjas.

## Biografija
Krepšinį pradėjo žaisti būdamas 17 m. Mokėsi Kauno karo mokykloje, žaidė jos krepšinio rinktinėje. Pasižymėjo greita gynyba. Buvo pakviestas į Lietuvos vyrų rinktinę. Žaisdamas gynėjo pozicijoje 1937 m. Europos pirmenybėse Rygoje ir 1939 m. Europos pirmenybėse Kaune tapo čempionu.

Antrojo pasaulinio karo pabaigoje pasitraukė į Vokietiją. Žaidė Kemptono *Šarūno* lietuvių išeivių krepšinio komandoje. Vėliau persikėlė į JAV, kurį laiką žaidė Lietuvių atletų klube.

## Šaltiniai
* Jungtinių Amerikos Valstijų lietuviai. (I t.) – Mokslo ir enciklopedijų leidybos centras, Vilnius, 1998
* Vidas Mačiulis, Vytautas Gudelis. Halė, kurioje žaidė Lubinas ir Sabonis. 1939–1989. – Respublikinis sporto kombinatas, Kaunas, 1989
Bronius Keturakis

**Bronius Keturakis** (1908 m. rugsėjo 24 d. Jonučiuose, Garliavos valsčius – 2001 m. sausio 24 d. Niu Berline, Viskonsino valstija, JAV) – Lietuvos lengvaatletis, sporto žurnaistas ir organizatorius.

## Biografija
1928 m. baigė Kauno „Aušros“ gimnaziją, 1930 m. Karo mokyklą. 1922–1932 m. priklausė Lietuvos fizinio lavinimo sąjungai, vėliau – klubams „Grandis“ (Kaunas) ir „Sūdavija“ (Vilkaviškis). 1930–1937 m. tarnavo būrio vadu Penktajame pėstininkų LDK Kęstučio pulke, 1937–1940 m. Vilkaviškio šaulių rinktinės vado padėjėju, 1940–1941 m. 297-tojo pėstininkų pulko fizinio lavinimo vadovu.

1935–1937 m. buvo Lengvosios atletikos sąjungos komiteto pirmininku. Bėgikas, šalies lengvosios rinktinės narys (800 m, 1500 m ir estafetė). Bendradarbiavo spaudoje, visuomenėje išgarsėjo reportažais apie III Europos krepšinio čempionatą katalikų laikraštyje „XX amžius“.

Antrojo pasaulinio karo pabaigoje pasitraukė į Vokietiją. 1952–1956 m. FASK'o įgaliotinis anglų zonoje. 1947 m. Rozenheime pasiekė vienos mylios, taip pat ir 3000 m Lietuvos ėjimo rekordus. Persikėlė į JAV, bendradarbiavo lietuviškuose laikračiuose „Draugas“, „Naujienos“, „Lietuvių balsas“ ir Lietuvių enciklopedijoje.

## Šaltiniai

* Jungtinių Amerikos Valstijų lietuviai. (I t.) – Mokslo ir enciklopedijų leidybos centras, Vilnius, 1998
* Vidas Mačiulis, Vytautas Gudelis. Halė, kurioje žaidė Lubinas ir Sabonis. 1939–1989. – Respublikinis sporto kombinatas, Kaunas, 1989
* Lietuvos kariuomenės karininkai. tom. IV, 2004, - 214-215 psl.
Litwa

**Litwa** gali reikšti:
* Litwa (Kaunas) – Lietuvos Rytų komisijos prie Užsienio reikalų ministerijos dienraštis, leistas 1920–1923 m. Kaune.
* Litwa (Vilnius) – demokratiškos pakraipos žurnalas, ėjęs 1908–1914 m. Vilniuje.
* Kwartalnik Litewski (, ) – trimėnesis žurnalas, ėjęs 1910 m. Peterburge, 1911 m. Vilniuje.
* Kostri Litva () – kaimas Lenkijoje.
* Stara Litva () – kaimas Lenkijoje.
Aukštųjų asmenų apsaugos tarnyba

**Aukštųjų asmenų apsaugos tarnyba** (, SPHP) − Prancūzijos nacionalinės policijos dalinys, atsakingas už Prancūzijos ir Prancūzijoje besilankančių užsienio šalių aukštus postus užimančių asmenų apsaugą ir techninės paramos teikimą jų apsaugai. SPHP taip pat diegia organizacines ir saugumo priemones, būtinas organizuojant oficialius vizitus Prancūzijoje ir užsienyje.

## Organizacija
Ji įsikūrusi *rue de Miromesnil* gatvėje Paryžiuje, netoli Vidaus reikalų ministerijos ir Eliziejaus rūmų. SPHP taip pat turi savo nuolatinį biurą Strasbūre, kur įsikūrę ES parlamentas ir kelios kitos ES institucijos.

Tarnyboje tarnauja beveik 600 policijos valdininkų. Tarnybos nariais gali tapti Nacionalinės policijos valdininkai, atitarnavę joje mažiausiai trejus metus. Praėję apmokymą, policininkai gauna vietą tarnyboje vienai kadencijai, kuri gali būti pratęsta kas 5 metai.

Aukštųjų asmenų apsaugos tarnybos sudėtyje yra:
* Respublikos prezidentūros saugumo grupė (*Groupe de sécurité de la présidence de la République*, GSPR). Saugo Prancūzijos prezidentą. Grupė jungtinė, ją sudaro ne tik policininkai iš SPHP, bet ir iš RAID;
* Prancūzijos aukštųjų asmenų apsaugos subdirekcija (*Sous-direction des hautes personnalités françaises*):
** Ministro pirmininko saugumo grupė (*Groupe de sécurité du Premier ministre*, GSPM),
** Vidaus reikalų ministro saugumo grupė (*Groupe de sécurité du Ministre de l’Intérieur*, GSMI),
* Užsienio aukštųjų asmenų apsaugos subdirekcija (*Sous-direction des hautes personnalités étrangères*);
* Pavojuje esančių asmenų apsaugos subdirekcija (*Sous-direction des personnalités menacées*);
* Resursų ir operatyvinės paramos subdirekcija (*sous-direction des ressources et de l’appui opérationnel*). Jos sudėtyje yra operatyvinės paramos grupė.

SPHP buvo įkurta 1934 m., po Jugoslavijos karaliaus Aleksandro I ir užsienio reikalų ministro Lui Bartu (*Louis Barthou*) nužudymo. Tada ji vadinosi Oficialiųjų kelionių tarnyba (, VO).
Dabartinis pavadinimas suteiktas 1994 m.

Nuo 2007 m. lapkričio SPHP vadovas yra generalinis inspektorius *Jean-Louis Fiamenghi*. Iki tol jis vadovavo *Recherche Assistance Intervention Dissuasion* (RAID), kitam panašiam Prancūzijos nacionalinės policijos daliniui.
Logos

**Logos** gali reikšti:
*  (*logos*) – mokslas.
* Logosas (, *logos* – žodis, kalba, mintis, sąvoka, protas) – filosofinė sąvoka, kuri reiškia visuotinę pasaulio tvarką, dėsnį, beasmenį kosminį protą.
* Logos (Vilnius) – religijos, filosofijos ir meno žurnalas, leidžiamas nuo 1990 m. Vilniuje.
* Logos (Kaunas) – filosofijos žurnalas, ėjęs 1921 - 1938 m. Kaune.
Lurdas (reikšmės)

**Lurdas** gali reikšti:
* Lurdas () – miestas, bei komuna, esanti Prancūzijos pietuose;
* Lurdas (žurnalas) – mėnesinis religinio turinio žurnalas, ėjęs 1936–1940 m. Petrašiūnuose (Kauno apskritis).
* Lurdas (religija) – grotos formos sakralinis statinys.
Malonumas

**Malonumas** gali reikšti:
* Malonumas – teikiantis pasitenkinimą, geras, palankus.
* Malonumas (žurnalas) – mėnesinis žurnalas šeimai, ėjęs nuo 1996 m. Vilniuje.
Finansų sistema

**Finansų sistema** – institucinė sistema ir tarpinė grandis, per kurią namų ūkiai, įmonės ir vyriausybės gauna finansavimą savo veiklai bei investuoja sukauptas lėšas.

## Sandara
Finansų sistemą sudaro:
* finansų rinkos, pavyzdžiui, pinigų rinkos ir kapitalo rinkos. Per jas paskirstomos norinčių skolinti skolintojų, t. y., verslo įmonių ar asmenų, perteklinės lėšos besiskolinantiems asmenims, kuriems reikia kapitalo;
* finansų tarpininkai, pavyzdžiui, bankai ir draudimo įmonės. Pastarosios netiesiogiai suveda skolintojus ir besiskolinančiuosius, tačiau besiskolinantieji taip pat gali gauti lėšų tiesiogiai iš finansų rinkų leisdami vertybinius popierius, pavyzdžiui, akcijas ir obligacijas;
* finansų infrastruktūra leidžia pervesti mokėjimus, taip pat prekiauti vertybiniais popieriais, vykdyti tarpuskaitos operacijas ir atsiskaityti už vertybinių popierių sandorius.

## Išnašos
Namų ūkis

**Namų ūkis** – grupė po vienu stogu gyvenančių asmenų, kurie tvarko bendrą namų (šeimos) turtą ir kartu gamina, siekdami patenkinti kasdieninius poreikius. Giminystės ryšiu asmenys gali būti ir nesusiję. Namų ūkį gali turėti ir atskirai savarankiškai gyvenantis asmuo. Neretai namų ūkis – mažiausias vienetas, kurį nagrinėja ekonomistai ir statistikai.

## Išnašos
Biliūnų dvaras

**Biliūnų dvaras** – dvaras Raseinių rajone, Girkalnio apylinkėse.

## Istorija
Pirmą kartą dvaras paminėtas kaip Bilevičių valda, giminės šaknys siekia XIV a. Iki tol Biliūnų kaimas priklausė Pašaltuonio dvarui. Jį perėmus Bilevičiams vietovė pradėta vadinti Bilevičiais. Dvarininkams pakeitus pavardę į Biliūnus, pasikeitė ir vietovės pavadinimas.

Dvaras pirmą kartą paminėtas 1592 m. Bilevičius 1763 m. dvarą dovanojo sesers sūnui Antanui Gelgaudui, tačiau vėliau dvaras vėl grįžo Bilevičiams. Juozas Bilevičius 1850 m. dvarą paliko anūkėms: Kalikstai ir Julijai Pilsudskytėms. Pilsudskius už dalyvavimą 1863 m. sukilime caras ištrėmė į Sibirą, o dvaras atiteko Nikolajui Daškovskiui. Šis 1925 m. dvarą už slaugą dovanojo savo vežikui Jonui Kaminskui.

Pirmieji dvaro rūmai statyti apie 1427 m., restauruoti 1515 m. 1699 m. dabartinį rūmų pastatą pastatė Žemaitijos stalininkas Steponas Aleksandras Bilevičius. 1763 m. inventoriuje surašyti: senas namas, du grūdų sandėliai, ledainė, bravoras, arklidė, vežiminė, tvartai ir malūnas. Šiandien išlikę rūmai ir svirnas.

Šaltiniuose fiksuojama, jog 1702 m. dvare buvo apsistojęs Švedijos karalius Karolis XII, o 1812 m. prancūzmečiu čia viešėjo Napoleono Didžiosios armijos 10-ojo korpuso vadas Prancūzijos maršalas Žakas Makdonaldas ir Rusijos carienė.

Paminklų konservavimo instituto darbuotojos O. Žalytė, E. Bagdonienė, R. Putrimienė 1969 m. ir 1989 m. buvo parengusios rūmų rekonstrukcijos projektus, tačiau jie neįgyvendinti

Šiuo metu dvaras grąžintas paveldėtojai – Bernadetai Elenai Kaminskaitei-Žagarnauskienei.

## Galerija


Biliūnų dvaras (restauruojamas).JPG|2011 m.
1.Biliūnai, dvaro rūmai.JPG|Galinis fasadas
1.Biliūnai, dvaro svirnas.JPG|Svirnas
Biliūnai, dvaro maumedžių ratas.JPG|Maumedžių ratas su kapu viduryje
Biliūnai, dvaro aikštelė.JPG|Apžvalgos aikštelė prie tvenkinio


## Šaltiniai

* Sąrašas:Lietuvos dvarai
* Biliūnų dvaro sodyba (Kultūros vertybių registras)
* Raseinių rajono lankytinos vietos
* Biliūnų dvaro parkas 
* Biliūnų dvaras
Lietuvos avialinijos (reikšmės)

**Lietuvos avialinijos** gali reikšti:
* AB „flyLAL – Lithuanian Airlines“ (prekės ženklas „flyLAL“, Lithuanian Airlines, LAL, Lietuvos avialinijos) – Lietuvos oro linijų bendrovė, veikusi nuo 1991 m. iki 2009 m.
* Lietuvos avialinijos (žurnalas) – Lietuvos avialinijų spalvotas informacinis žurnalas, žurnalo „Lithuania in the World“ priedas, ėjęs nuo 1995 m. Vilniuje.
Milano metropolitenas

**Milano metropolitenas** () – metropoliteno sistema, veikianti Milane. Atidaryta 1964 m. ir turi penkias linijas – M1, M2, M3, M4 ir M5. Šiuo metu įrengta 102 km Milano metro linijų ir 113 stotelių. 

## Linijos
Pirmoji Milano metropoliteno linija M1 buvo atidaryta 1964 m. Jos statybos pradėtos 1957 m. Ši linija vadinama Raudonąja linija (*Linea Rossa*), nes visi linijos ženklai nuspalvinti raudonai. Linijos ilgis yra 27,0 km ir turi 38 stoteles.

1969 m. buvo atidaryta antroji – M2 linija. Dėl savo spalvos ji vadinama Žaliąja (*Linea Verde*). Linija yra 39,4 km ilgio ir turi 35 stoteles.

Trečioji ir naujausia Milano metro linija yra M3. Linija pradėta statyti 1986 m., o baigta 1990 m. M3 linijos ženklinimas yra geltonos spalvos, tad ji vadinama Geltonąja (*Linea Gialla*). Linijos ilgis yra 17,1 km, o stotelių skaičius – 21.

M5 (violetinė) – naujausia veikianti metro linija, atidaryta 2013 m. vasario 10 d. Linijos ilgis – 12 km, ją sudaro 19 stotelių.

Kadangi Milanas laimėjo teisę rengti 2015 m. Pasaulinę parodą, siekiant pagerinti susisiekimą mieste nutarta įrengti naujas metro linijas. 2015 m. buvo praplėsta M5 linija. Dabar ši linija yra 12,9 km ilgio.

2022 m. atidaryta nauja M4 metro linija. Ji yra 5,7 km ilgio ir turi 19 stotelių.

## Šaltiniai
Lietuvos bitininkas

**Lietuvos bitininkas** gali reikšti:
* Lietuvos bitininkas (1905) – pirmasis iliustruotas mėnesinis lietuvių žemės ūkio specializuotas žurnalas, ėjęs 1905 m. Vilniuje.
* Lietuvos bitininkas (žurnalas) – mokslo ir praktikos žurnalas bitininkams ir bičių produktų vartotojams, einantis nuo 1991 m. Vilniuje.

Taip pat skaitykite bitininkas.
Neapolio metropolitenas

**Neapolio metropolitenas** (it. *Metropolitana di Napoli*) – metropoliteno sistema, veikianti Neapolio mieste. Neapolio metro turi tris požemines linijas ir kelias antžeminių traukinių sistemas. Į šią sistemą įtraukti ir keturi funikulieriai.

## Linijos
Pati pirmoji geležinkelio linija Neapolyje pradėta statyti 1889 metais, o atidaryta 1891 m. Šiuo metu ši linija vadinama antrąja linija.

1976 m. buvo pradėtos metro linijos statybos. Pirmoji linija atidaryta 1993 m. Ši linija yra 13,5 km ilgio ir turi 15 stotelių. Pati naujausia linija yra šeštoji linija, kuri atidaryta 2007 m. Jos ilgis siekia 2,3 km, o stotelių skaičius – 4.

2007 m. buvo atidaryta trečioji metro linija mieste *Line 6*. 2,2 km ilgio liniją sudarė 4 stotelės. 2013 m. ši linija dėl mažo keleivių skaičiaus buvo uždaryta. Ją planuojama atnaujinti ir atidaryti 2024 m.

## Kainos
2001–2002 m. buvo atnaujinta bilietų pardavimo sistema. Pagal naują tvarką bilietai galioja visoms transporto rūšims.

2011 m. lapkričio mėnesio kainos.

## Nuorodos
* Oficiali Neapolio metro svetainė (anglų ir italų k.) 

## Šaltiniai
Burgundijos grafystė

**Laisvoji Burgundijos grafystė** (, ) – istorinė valstybė  dabartinėje rytų Prancūzijoje (Franš Komtėje), egzistavusi X–XVII a. Priklausė Šventajai Romos Imperijai kaip viena iš Burgundijos apskrities valstybėlių.

## Istorija
Kunigaikštystė įkurta 982 m. Burgundijos (Arelato) karalystės sudėtyje. Ją įkūrė Makono grafas Otas Viljamas, kuris gavo teritorijas iš savo motinos Gerbergos Dižonietės. Jis pradėjo grafystėje Anskaridų dinastiją (gretimą Burgundijos kunigaikštystę tuo metu valdė Bosonidai). Grafystės ekonomika suklestėjo dėka per ją ėjusių prekybinių kelių ir druskos išteklių.

Burgundijos grafas Renaudas III (1127–1148 m.) laikinai paskelbė grafystės nepriklausomybę nuo Šventosios Romos Imperijos, tačiau pralaimėjęs mūšį neteko savo rytinių teritorijų. Nuo tada grafystė buvo vadinama laisvąja, o grafai turėjo unikalų imperijoje arch-grafų titulą. Kuomet grafas Otonas IV vedė Artua grafienę iš Kapetingų giminės, grafystės gyvenime vis didesnį vaidmenį vaidino Prancūzija. Otono dukros ištekėjo už Prancūzijos karalių, o vėliau perėjo į jų įtaką kaip kraitis.

1318 m. gretimos Burgundijos kunigaikštis Odo IV vedė Burgundijos grafienę Žoaną ir suvienijo abi Burgundijas (kunigaikštystę ir grafystę). Nuo tada abi valstybes kartu paveldėjo Burgundijos Valua dinastija. Po 1477 m. Nansi mūšio, kurio metu Burgundijos kunigaikštystė atiteko Prancūzijai, grafystėje  įsigalėjo Habsburgai. 1512 m. ji priskirta Šventosios Romos imperijos Burgundijos apskričiai. 

1678 m. Burgundijos grafystė buvo prijungta prie Prancūzijos ir tapo Franš Komtės provincija.
Ezana

**Ezana** (taip pat **Ezena** arba **Azanas**) buvo IV a. Aksumo karalius. Jo karalystė apėmė dabartinę Eritrėją, dalį dabartinių Etiopijos, Sudano ir Jemeno.
Margutis (reikšmės)

**Margutis** gali reikšti:
* Velykų margučiai – kiaušiniai, kurių lukštai išmarginti dažant įvairiomis technikomis ar raižant.
* Margutis (žurnalas) – JAV lietuvių žurnalas, ėjęs 1928 - 1965 m. Čikagoje.
Suvalkų Marijos Konopnickos licėjus

**Suvalkų Marijos Konopnickos licėjus** () – licėjus esantis Suvalkų mieste, anksčiau buvo gimnazija. Seniausia miesto mokykla ir viena iš seniausių mokyklų Lenkijoje.

## Istorija

1835 m. mokykla iš pradžių buvo atidaryta Seinuose ir 1839 m. perkelta į Suvalkus. 1843 m. pradėta statyti nauja mokykla, kurią suprojektavo architektas Antonijus Koracis. 1846 m. rugpjūčio mėnesį mokiniai persikėlė į naująjį pastatą. Iki 1866 m. mokykloje mokėsi tik berniukai. 1905 m. mokykloje kilo streikas, kurio metu mokiniai prašė nutraukti rusifikaciją ir pradėti dėstyti visus dalykus lenkų kalba. Šią mokyklą yra baigę Gustavas Oskaras Aveidė ir dar keli garsūs Lenkijos žmonės, kai kurie gimę dabartinės Lietuvos teritorijoje. 1919 m. mokyklą sudarė atskiros berniukų ir mergaičių gimnazijos. Mergaičių gimnazija vadinosi dabartiniu licėjaus pavadinimu skirtu Suvalkuose gimusiai, kovotojai už moterų teises Marijos Konopnickos garbei. Licėjuje yra didžiausia iš visų Palenkės vaivadijoje esančių mokyklų biblioteka, kuri turi apie 40,000 leidinių. Kai kurie leidiniai yra išleisti XIX a.


Vaizdas:Tarcza I LO w Suwałkach.png|Mokyklos herbas


## Taip pat skaitykite

* Suvalkų berniukų gimnazija.

## Nuorodos

* Licėjaus tinklalapis (lenk.) .
Suvalkų Pranciškaus Blachnickio socialinių mokslų aukštesnioji mokykla

**Suvalkų Pranciškaus Blachnickio socialinių mokslų aukštesnioji mokykla** () - aukštesnioji Pranciškaus Blachnickio vardo socialinių mokslų mokykla, esanti Suvalkų mieste. Atidaryta Lenkijos švietimo ministro nutarimu 1993 m. liepos 29 dieną. Įsikūrusi adresu *ul. Kościuszki 47 A*. Viena iš pagrindinių dėstomų mokslo šakų yra politologija.

Ministerijos sprendimu, 2011 m. mokyklai atšaukta licencija dėstyti politologiją, be to, iškeltas pačios mokyklos uždarymo klausimas.
Suvalkų-Mozūrijos popiežiaus Jono Pauliaus II aukštesnioji mokykla

**Suvalkų-Mozūrijos popiežiaus Jono Pauliaus II aukštesnioji mokykla** () - popiežiaus Jono Pauliaus II (1920-2005) vardo aukštesnioji mokykla Suvalkų mieste. Mokykla atidaryta 1997 metais. Įsikūrusi adresu *ul. M. C. Skłodowskiej 5*.

## Nuorodos

* Aukštesniosios mokyklos tinklalapis
Suvalkų valstybinė profesinė aukštesnioji mokykla

**Suvalkų valstybinė profesinė aukštesnioji mokykla** () - valstybinė aukštesnioji mokykla esanti Suvalkų mieste, viena didžiausių tokio tipo mokyklų šiame krašte. Atidaryta 2005 m. liepos 15 dieną. Mokykloje mokosi apie 500 studentų. Mokykloje yra finansų, bankininkystės, žemės ūkio vadybos specialybės. 

Mokykla įsikūrusi adresu *ul. Noniewicza 10*. 

## Kitos mokyklos Suvalkuose

Suvalkuose taip pat yra dvi privačios aukštesniosios mokyklos: 
*Suvalkų-Mozūrijos popiežiaus Jono Pauliaus II aukštesnioji mokykla ir 
*Suvalkų Pranciškaus Blachnickio socialinių mokslų aukštesnioji mokykla.

## Nuorodos

* Mokyklos tinklalapis
Suvalkų aeroklubas

**Suvalkų aeroklubas** () - klubas įsikūrė 1986 metais. Aeroklubui priklauso Suvalkų aerodromas. Aeroklubo būstinė yra Suvalkų mieste, adresu *ul. kpt M. Wojczyńskiego 1*.

## Nuorodos

* Aeroklubo tinklalapis .
Orły Suwałki

**Orły Suwałki**, **Suvalkų ereliai** - grindų riedulio klubas įsikūręs Suvalkų mieste. Klubas susikūrė 2000 metais, Suvalkų 11 vidurinės mokyklos sporto salėje. Klubo treneriai buvo *A. Kaszkiel*, *W. Szlaużys* ir *R. Twerdyk*. Šiuo metu klubas turi ir veteranų ir jaunimo ekipas, kurios dalyvauja Lenkijos grindų riedulio čempionatuose. Kai kurie ekipos žaidėjai atstovauja Lenkijos grindų riedulio nacionalinei komandai.

## Nuorodos

* Klubo tinklalapis .
Run the World (Girls)

**Run the World (Girls)** – Beyoncé pirmasis singlas išleistas 2011 m. balandžio 21 d. iš ketvirtojo studijinio albumo "4". Per pirmą savaitę singlas buvo parduotas daugiau nei 81.000 kopijų tiražu, skaitmeniniu siuntimu, parduota iki šiol 702.000 kopijų. Australijoje daina tapo *auksine*.
Dainininkė pripažino, kad ši daina, kuri jau kritikuojama dėl itin agresyvaus feministinio dainos teksto buvo šiek tiek rizikinga, nes ji skiriasi nuo jai įprasto skambesio.
*Billboard* žurnalas dainą įvertino 80 balų iš 100.

## Dainos
* **Skaitmeninis siuntimas**
# „Run the World (Girls)“ (Singlo versija) – 3:56

## Pozicijos

### Sertifikatai

## Metų topai

## Vaizdo klipas
"Run The World (Girls)" dainos klipo režisierius yra Francis Lawrence, vaizdo klipas buvo nufilmuotas balandžio 11-13 d. JAV.
Dainos vaizdo klipas pristatytas gegužės 18 d. *American Idol* laidos metu. Klipas laimėjo *Geriausios choreografijos* kategorijoje per *MTV VIDEO MUSIC AWARDS 2011*.

## Šaltiniai
SKS Wigry Suwałki

**Suvalkų „Wigry“** – Lenkijos futbolo klubas iš Suvalkų. Dažnai žaidžia draugiškas rungtynes su Lietuvos klubais.

## Istorija
Įkurtas 1947 metais. Tokiu pačiu pavadinimu miestui atstovavo dar kelios sporto rungtys (tinklinis, boksas, slidinėjimas, rankinis, vyrų ir moterų tinklinio klubai, stalo tenisas, šaudymas). Futbolo ekipa žaidė žemesnių pakopų futbolo pirmenybėse, o 2014 m. debiutavo Pirmoje lygoje (antra pakopa). Ilgam įsitvirtinti Pirmoje lygoje nepavyko ir sekė kritimas atgal į Antrą lygą.

2021–2022 m. sezone rungtyniavo Antroje lygoje (III pakopa), kurioje užėmė penktą vietą, tačiau po sezono ekipa turėjo finansinių problemų ir buvo perkelta į ketvirtą lygą (penkta pakopa).

## Klubo spalvos
Futbolo klubas, kartais dar vadinamas *biało-niebiescy* (baltai-mėlyni), nes futbolo klubo namų rungtynių apranga yra mėlynai ir baltai dryžuoti marškinėliai, mėlyni šortai ir baltos kojinės. Svečiuose klubas žaidžia oranžinės spalvos marškinėliais su juodais dryžiais ant šonų, oranžo spalvos šortais ir oranžo kojinėmis. Tokios namų rungtynių klubo spalvos kilo nuo aplink Suvalkų miestą esančių ežerų iš kurių Vygrių ežero garbei ir pavadintas klubas.

### Spalvinė gama
Mėlyna ir balta spalvos.

## Emblema

File:Wigry Suwalki.png|
Vaizdas:SKS Wigry Suwałki emblema.png|


## Apranga
; Sportinės aprangos pokyčiai
* Namuose žaidžia balta apranga. 
* Ankstesniais metais žaidė balta mėlyna apranga. Marškinėliai būdavo su vertikaliais dryžiais.

## Sirgaliai
Klubą palaiko dvi sirgalių grupės pavadinimais *Vis Maior '99* ir *Lucyfers '04*. Sirgaliai labiausiai nesutaria su Sparta Augustów, SSA Jagiellonia Białystok, ŁKS Łomża, Mazur Ełk, o gerai sutaria su Granica Kętrzyn futbolo klubų sirgaliais. 

## Sezonai

|}
* Šaltiniai: RSSSF duomenų bazė.

## Lietuviai
* Donatas Vencevičius, treneris 2011–2016
* Gražvydas Mikulėnas, puolėjas 2010–2012
* Audrius Brokas, puolėjas 2011
* Gediminas Kruša, saugas 2011
* Paulius Grybauskas, vartininkas 2011-2012
* Povilas Lukšys, puolėjas, 2013-2014
* Tomas Statkevičius, 2010-2011
* Darvydas Šernas, 2014
* Gediminas Paberžis, 2011
* Nerijus Valskis, saugas 2015

## Išnašos

## Nuorodos

* Oficiali klubo svetainė
* facebook paskyra
* SOCCERWAY
* Straipsnis apie klubą (lenk.)
Suvalkų miesto herbas

**Suvalkų miesto herbas** () – heraldinis Suvalkų miesto simbolis, naudojamas nuo 1869 metų.

## Aprašas
Raudoname lauke ant auksinės papėdės stovi trys žalios kalvos, ant vidurinės kalvos auksinė karūna, virš kurios auksinis lotyniškas kryžius. Abipus kalvų stovinčių šventųjų Romualdo ir Roko, žvelgiančių į karūną, figūros sidabriniais rūbais, sujuostais virvėmis. Šventieji su auksinėmis aureolėmis, rankos prispaustos prie krūtinės. Heraldinėje dešinėje stovi šv. Romualdas, heraldinėje kairėje pusėje – šv. Rokas, kairėję rankoje laikantis ilgą juodą lazdą, prie jo kojų juodas šuo.

### Simbolika
* Trys žalios kalvos su auksine karūna – kamendulių ordino simbolis.
* Šv. Romualdas – kamendulų vienuolių bendruomenės įkūrėjas.
* Šv. Rokas – gerovės ir apsaugos nuo ligų simbolis.
* Juodas šuo – tikėjimas, ištikimybė ir paklusnumas.


Vaizdas:Coat_of_Arms_of_Suwałki_gubernia_(Russian_empire).png|Suvalkų gubernijos herbas


## Šaltiniai

* Aprašymas apie herbą (angl.).
Adolfas Maštaras

**Adolfas Maštaras** (1920 m. vasario 26 d., Mičigano valstija, JAV – 1990 m. vasario 9 d. Kaunas, Lietuva) – Lietuvos gydytojas chirurgas, pedagogas, mokslininkas, Kauno medicinos instituto dėstytojas, Kauno klinikų chirurgas.

1923 m. su tėvais atvyko į Lietuvą, apsigyveno Raguviškiuose (Kretingos apskr.), kur tėvas įkūrė pavyzdinį ūkį. Mokėsi Kretingos pranciškonų gimnazijoje, 1940-1942 m. mokytojavo. 1946 m. baigęs Kauno universiteto Medicinos institutą tapo Mikrobiologijos, 1949 m. – Fakultetinės ir hospitalinės chirurgijos katedros asistentu.

1950-1952 m. – respublikinės Kauno klinikinės ligoninės vyr. gydytojo pavaduotojas gydymo reikalams, 1952-1953 m. – Šiaulių srities ligoninės vyr. gydytojas. Grįžęs į Kauną dirbo chirurgo ir pedagogo darbą. 1960-1960 m. – Kretingos rajono centrinės ligoninės Chirurgijos skyriaus vedėjas.

Iki 1980 m. dirbo Kauno medicinos instituto dėstytoju, Kauno klinikų chirurgu. 

Paskelbė nemažai mokslinių straipsnių apie chirurgiją.

Palaidotas Jokūbavo kapinėse, Kretingos r. sav., Maštarų šeimos kapavietėje.

## Šaltiniai
Vakarų germanų kalbos

**Vakarų germanų kalbos** yra didžiausia germanų kalbų atšaka. Jai priklauso tokios kalbos kaip vokiečių, anglų, nyderlandų, afrikanų, fryzų ir jidiš. Kitos germanų kalbų šakos yra šiaurės germanų ir rytų germanų kalbos.

## Nuorodos
* Ethnologue informacija
Suwałki Plaza

**Suwałki Plaza** - *Plazos* prekybos tinklų grupei priklausantis prekybos centras Suvalkų mieste. Centras įsikūręs buvusiame Rusijos imperijos laikais pastatyto kalėjimo pastate. Centras užima 40,000 kvadratinių metrų plotą, turi 500 vietų požeminę automobilių stovėjimo aikštelę. Centre yra daugiau nei 100 įvairiausių parduotuvių, taip pat yra kino teatrai ir pramogų parkas.

## Nuorodos

* Oficialus prekybos centro tinklalapis;
* Plazos prekybos centrų grupės tinklalapis
Suvalkų laisvoji ekonominė zona

**Suvalkų laisvoji ekonominė zona** () - viena iš 14 laisvųjų ekonominių zonų Lenkijoje. Į zoną patenka keturi miestai: Suvalkai, Geldapė, Lukas ir Grajevas. Zonos plotas yra 288,94 ha. Šioje zonoje įsikūrę apie 50 įmonių, kurios sukūrė 4000 naujų darbo vietų ir investavo 550 mln. zlotų. Valstybei priklauso 40,46% zonos ploto, 12,37% Suvalkų miestui, 32,55% Luko miestui, 14,62% Geldapės miestui. Laisvosios ekonominės zonos direktorius yra *Bernard Maciulewski*.

## Nuorodos
* Laisvosios ekonominės zonos tinklalapis.
Suvalkų vėjo malūnų parkas

**Suvalkų vėjo malūnų parkas** () - vėjo energetikos parkas netoli Suvalkų miesto. Parkas priklauso Vokietijos koncernui Rheinisch-Westfälisches Elektrizitätswerk AG. Idėja įkurti tokį parką kilo 2003 metais, o 2006 m. prasidėjo statybos, kurios baigėsi 2009 metais. Parke buvo pastatyti 18 vėjo malūnų. 

## Aprašymas

# Vėjo malūnų tipas – Siemens SWT-2.3-93;
# Nominali jėga – 2.300 kW;
# Malūnų skaičius – 18;
# Visa jėga – 41.400 kW;
# Metinis produktyvumas apie 80.000.000 kWh;
# Vidutinis sraigtų diametras – 92,8 m;
# Malūnų aukštis – 103 m;
# Aukštis virš jūros lygio – 149,5 m;
# Minimalus vėjo greitis – 4 m/s;
# Vidutinis vėjo greitis – apie 13-14 m/s;
# Didžiausias vėjo greitis – 25 m/s pasiekus tokį greitį sraigtai automatiškai sustoja;
# Neišleidžiama CO2 per metus - 80.000 t CO2/per metus;
# Investicijų vertė apie 60 mln. eurų.


Vaizdas:Wiatraki the mask.jpg|Vėjo malūnų parkas saulėlydžio metu
Vaizdas:Transport Tokken.jpg|Vėjo malūnų konstrukcijų transportavimas


## Nuorodos

* Suvalkų vėjo malūnų parko tinklalapis ;
* Vokiečių energetikos koncerno tinklalapis ;
* Straipsnis apie parką;
Suvalkų heinalas

**Suvalkų heinalas** () – dar kitaip vadinamas *Fanfary suwalskie*. Autorius iš Kelcų miesto kilęs *Paweł Łukowiec*, šiuo metu dirbantis Vroclavo muzikos mokykloje. Tai trimtų atliekama melodija, trunkanti 35 sekundes. Kurinys įteisintas kaip miesto heinalas 2004 m. gruodžio 22 dieną. Pirmą kartą kūrinys buvo transliuotas per Radia 5 programą.

## Nuorodos

* Kūrinio aprašymas;
* Kūrinio aprašymas.
Ojos de Brujo

**Ojos de Brujo** (iš ispanų k. „raganiaus akys“) – muzikos grupė iš Ispanijos miesto Barselonos, atliekanti muziką, kurioje persipina flamenkas, rumba, hiphopas ir kt. stiliai. Grupė susidarė 1998 m., laikui bėgant tapo populiari ir už savo šalies ribų, kelis kartus nominuota BBC 3 pasaulio etninės muzikos apdovanojimams.

„Ojos de Brujo“ savo muzikoje daug dėmesio skiria socialinėms problemoms, kritikuoja šiuolaikinę socialinę nelygybę, kapitalizmą.

## Sudėtis
* Marina „la Canillas“ Abad – vokalas
* Dani Carbonell – vokalas, įvairūs instrumentai
* Ramón Giménez – flamenko gitara
* Xavi Turull – kachonas, tabla, kongos, mušamieji
* DJ Panko – plokštelių braižymas
* Sergio Ramos – būgnai, kachonas
* Maxwell Wright – mušamieji, vokalas
* Paco Lomeña – flamenko gitaras
* Javi Martin – bosinė gitara
* Carlitos Sarduy – kongos, trimitas, klavišiniai

## Diskografija
* *Vengue* (1999 m.)
* *Barí* (2002 m.)
* *Barí: Remezclas de la Casa* (2003 m.)
* *Techarí* (2006 m.)
* *Techarí Live* (2007 m., CD/DVD)
* *Techarí Remixes* (2007 m.)
* *Aocaná* (2009 m.)
* *Corriente vital 10 años* (2010 m.)

## Nuorodos

*
Kirilas Glušajevas

**Kirilas Glušajevas** (g. 1984 m. lapkričio 27 d. Vilniuje) – Lietuvos teatro aktorius ir režisierius.

## Biografija
2002 m. baigė Vilniaus Vingio vidurinę mokyklą. 2003–2004 metais mokėsi Vilniaus dailės akademijoje, o 2008 m. baigė Lietuvos muzikos ir teatro akademiją (kurso vadovas Rimas Tuminas). 

Dalyvauja vienintelio profesionalaus improvizacijos teatro Lietuvoje KITAS KAMPAS veikloje nuo pat įkūrimo, nuo 2015 m. teatro KITAS KAMPAS Meno vadovas.

Dėsto teatrinę improvizaciją Lietuvos muzikos ir teatro akademijoje kaip kviestinis specialistas.

Nuo 2017 m. kūrybinės dalies vadovas Valstybiniame Vilniaus mažajame teatre.

Vaidina kino filmuose, dalyvauja TV projektuose, užsiima renginių vedimu, veda mokymus.

## Šaltiniai
Žadikė

**Žadikė** – upė Lietuvoje, Radviliškio rajone; Šušvės dešinysis intakas. Prasideda 5 km į pietvakarius nuo Šaukoto, Kaunetiškių apylinkėse. Teka rytų, šiaurės rytų kryptimi, aukštupyje kerta Praviršulio tyrelio botaninio-zoologinio draustinio šiaurinį pakraštį. Įteka į Šušvę 75,1 km nuo jos žiočių, šalia Pašušvio.

Intakai:
* dešinieji – Gužupis;
* kairieji – Sakalupys.

Aukštupio ir vidurupio vaga sureguliuota. Netoli žiočių upė patvenkta, sudarytas Gulbinų tvenkinys. Gyvenvietės prie Žadikės: Užžadikiai, Bargailiai, Giedraičiai, Gulbinai, Pašušvys.

Upėvardis kildinamas iš šaknies *žad-*, reiškiančios „gyvumą, guvumą“ (plg. *žadinti* – „budinti“).

## Šaltiniai
Ramytė

**Ramytė** – upė šiaurės Lietuvoje, Radviliškio ir Pakruojo rajonuose; Daugyvenės dešinysis intakas (Mūšos baseinas). Prasideda 10 km į šiaurės rytus nuo Šeduvos, netoli Daukonių. Teka daugiausia šiaurės kryptimi pro dirbamus laukus, lygiagrečiai su Daugyvene. Įteka į Daugyvenę 10 km nuo jos žiočių, 2 km į šiaurę nuo Klovainių.

Intakas – Ošupis (dešinysis).

Vidutinis upės nuolydis – 98 cm/km. Gyvenvietės prie Ramytės: Jasonys, Čelkiai, Žvirbloniai, Beržiniai, Klovainiai.

Upėvardis kilęs nuo žodžio *ramus* („tylus, be triukšmo, drungnas“).

## Šaltiniai
Vėzgė

**Vėzgė** – upė šiaurės Lietuvoje, Radviliškio ir Pakruojo rajonuose; Obelės dešinysis intakas (Mūšos baseinas). Prasideda 5 km į rytus nuo Radviliškio, šalia Sedūnų kaimo. Teka į šiaurę, vėliau – šiaurės rytus. Įteka į Obelę 4 km nuo jos žiočių, 7 km į pietvakarius nuo Pakruojo, prie Dovainiškio kaimo.

Intakai: Vikutinis, Vesgautas (abu kairieji).

Vidutinis upės nuolydis 154 cm/km. Gyvenvietės prie Vėzgės: Kalnelio Gražioniai, Aukštelkai, Mažaičiai, Lapgirys, Kauksnujai, Pavėzgiai, Šukioniai, Kalneliai. Pakruojo rajone prateka pro gamtos paminklą Lapgirio ozą.
 
Upėvardžio kilmė neaiški. Matyt, pirminė lytis buvo **Vėsgė*. Tokiu atveju, kildintinas iš *vėsti, vėsus* („nešiltas, drungnas“).

## Šaltiniai
Šiladis

**Šiladis** – upė šiaurės Lietuvoje, Šiaulių ir Pakruojo rajonuose; Mūšos dešinysis intakas. Išteka iš Kairių ežero, esančio 6 km į rytus nuo Šiaulių. Teka į šiaurės rytus daugiausia pro dirbamus laukus. Įteka į Mūšą 120 km nuo jos žiočių, 18 km į vakarus nuo Linkuvos, netoli Pamūšio.

Intakai:
* dešinieji – Prūdelis, Šiladėlis;
* kairieji – Juodupys.

Vidutinis upės nuolydis – 126 cm/km. Gyvenvietės prie Šiladžio: Kairiai, Liutkūnai, Sereikiai, Beinoraičiai, Įsoniai, Išdagiečiai.

## Šaltiniai
Centrinė viešojo saugumo direkcija

**Centrinė viešojo saugumo direkcija** (, DCSP) − uniformuota Prancūzijos nacionalinės policijos šaka, atsakinga už viešosios tvarkos palaikymą Prancūzijos miestuose.

DCSP turi virš 78 000 uniformuotų policininkų, dirbančių 102 departamentų direkcijose, kurios turi 462 miestų būstines. DCSP teikia bendrąsias policijos paslaugas − nusikaltimų prevencija, patruliavimas, atsiliepimai į pagalbos skambučius. 

DCSP turi nedidelį kiekį policininkų, kurie dirba neuniformuoti ir užsiima vietinių nusikaltimų tyrimais. Jie sudaro kriminalinių tyrimų brigadas. 

DCSP taip pat turi 9 GIPN (*Groupes d'Intervention de la Police Nationale*), kurie yra intervencijos padaliniai, panašūs į RAID, kuri yra pavaldo tiesiogiai Nacionalinei policijai.  

DCSP taip pat turi policijos šunų, katerių ir oro padalinius.
Respublikos prezidento saugumo grupė

**Respublikos prezidento saugumo grupė** () – saugumo dalinys, atsakingas už Prancūzijos prezidento saugumą.

Anksčiau grupę sudarė 30 žandarų ir 30 policininkų, o jiems pakaitomis vadovaudavo Nacionalinės žandarmerijos pulkininkas leitenantas arba policijos divizijos komisaras (*commissaire divisionnaire de Police*).

Prancūzijos prezidentu išrinkus *[[Nicolas Sarkozy]]* GSPR organizacija buvo pakeista:
* GSPR dabar sudaro tik policininkai iš Aukštųjų asmenų apsaugos tarnybos bei RAID, nes N. Sarkozy mano, kad jo neturi saugoti Prancūzijos kariškiai.
* Personalo skaičius padidintas iki 90 žmonių, nes manoma, kad grėsmė prezidentui yra didesnė.

## Išnašos
Barkelių senosios kapinės

**Barkelių kaimo senosios kapinės**, vadinamos *Kapeliais, Marų kapeliais, Maro kapeliais* (valstybės saugoma regioninio reikšmingumo lygmens kultūros vertybė: unikalus objekto kodas ; senas kultūros vertybių registro kodas L548) – neveikiančios kapinės centrinėje Kretingos rajono savivaldybės dalyje, Barkeliuose (Darbėnų seniūnija), 0,15 km į šiaurės vakarus nuo Dubupio vagos ir 0,11 km į šiaurės rytus nuo kelio .

## Vieta
Įrengtos Dubupio dešiniojo kranto šlaite ir aukštumos pakraštyje. Trapecijos plano, pailgos šiaurės rytų – pietvakarių kryptimi, 23–27 m ilgio, 16–22 m pločio. Perimetras – 84 metrai. Laidojimo žymių nėra. Viduryje ir pietvakarinėje dalyje stovi mediniai kryžiai.

Centrinis kryžius senas, žemas, kryžmiškas, profiliuotais galais, sutrumpintu liemeniu, suskeldėjęs ir išpuvęs. Pietvakarinis kryžius monumentalus, kryžmiškas, šonuose puoštas pridėtiniais stilizuoto augalinio motyvo kiauraraščiais ornamentais. Ties kryžma priekyje prikalta metalinė Nukryžiuotojo figūrėlė, kurią iš viršaus ir šonų puslankiu juosia skardos stogelis.

Kapinių pakraščiuose auga pora senų pušų ir pavieniai medžiai, o senąjį kryžių juosia dekoratyviniai krūmai. Prie šiauriniame kampe augančios senos pušies kamieno prikaltas medinis kryžmiškas kryželis su metaliniu Nukryžiuotuoju.

Teritorijos plotas – 549 m², apsaugos nuo fizinio poveikio pozonis – 400 m². 

## Istorija
Veikė XVI – XVIII a. Jose laidoti Barkelių kaimo ir Naujukų užusienio gyventojai. Apleistos XVIII a. pab., Žemaičių vyskupo paliepimu pradėjus mirusiuosius laidoti Darbėnų parapijos kapinėse. Iki XX a. 3–4 deš. jose retsykiais kaimiečiai be kunigo laidojo apylinkės savižudžiai, nekrikštus, užkrečiamųjų epideminių ligų aukas ir pan.

Kapinėse nuo seno stovėjo keli kolektyviniai memorialiniai paminklai: monumentalūs ornamentuoti kryžmiški kryžiai ir koplytėlė su šventųjų skulptūromis. Prie jų kaimiečiai per Gegužines pamaldas rinkdavosi pasimelsti už mirusiuosius, pagerbti Švč. Mariją Dievo Motiną, giedojo Visų šventųjų litaniją. Koplytėlė vietinės kolūkio valdžios nurodymu XX a. 7 deš. nugriauta, o iš kryžių išliko tik vienas. 1990 m. kaimo gyventojų lėšomis pastatytas naujas monumentalus, ornamentuotas kryžius.
 
1997 m. gruodžio 31 d. įrašytos į nekilnojamųjų kultūros vertybių registro laidojimo vietų sąrašą (vertybės kodas L548), 2005 m. balandžio 29 d. pripažintos valstybės saugoma kultūros vertybe (unikalus kodas 24214).

## Tyrimai
1976 m. kartografavo Respublikinis žemėtvarkos projektavimo institutas, 1982 m. – Visasąjunginio aerofotogeodezinių tyrinėjimų instituto Vakarų filialas, 1995 m. – Valstybinis žemėtvarkos institutas, 2014 m. – Kultūros paveldo centras. 1992 m. žvalgė Julius Kanarskas (Kretingos muziejus), 1995 m. – Loreta Kazlavickienė, Jadvyga Verksnienė (Kultūros paveldo centras), 2014 m. – Jolanta Paunksnienė (Kultūros paveldo centras).

## Šaltiniai

## Nuorodos

* 
* Barkelių k. senosios kapinės. – Kretingos krašto enciklopedija
Dubupis

**Dubupis** – upelis šiaurės vakarų Lietuvoje; Darbos kairysis intakas. Prasideda į pietus – pietryčius nuo Nausėdų, Pilalės miške. Teka šiaurės vakarine Kretingos rajono savivaldybės teritorijos dalimi pietų kryptimi. Prateka Pilalės, Varniškės, Barkelių, Balto kalno miškus. Į pietus nuo aukštupio kerta Darbėnų–Grūšlaukės, vidurupyje – Darbėnų–Vaineikių kelius, Barkelių pietinėje dalyje staigiai pasuka į vakarus – šiaurės vakarus, prateka centrine Darbėnų miestelio dalimi ir už bažnyčios įteka į Darbą 13,3 km nuo jos žiočių. Upės aukštupys reguliuotas.

Ant upės Darbėnuose įrengtas nedidelis tvenkinys.

Gyvenvietės: Nausėdai, Auksūdys, Prūdgalis, Naujukai, Barkeliai, Darbėnai.

Kultūros paveldo objektai: kairiajame krante – Auksūdžio piliakalnis, Auksūdžio senovės žemdirbystės vieta, Darbėnų žydų III holokausto vieta, Darbėnų paminklas partizanams, dešiniajame krante – Auksūdžio III kapinynas, Barkelių senosios kapinės, Darbėnų žydų II holokausto vieta, Darbėnų Šv. apaštalų Petro ir Pauliaus bažnyčia.

Upėvardis kildinamas nuo žodžių *dubti* („darytis dubiam, linkti, klimpti, smegti“), *dubus* („įdubęs, gilus“), *dubė* („įdubimas, slėnys“).

## Šaltiniai
Respublikinės saugumo kuopos

**Respublikinės saugumo kuopos** () - Prancūzijos nacionalinės policijos šaka, naudojama kaip riaušių malšinimo pajėgos bei nacionalinės policijos rezervas. 

 
Respublikinės saugumo kuopos buvo įsteigtos 1944 m. gruodžio 8 d., o pirmieji daliniai buvo sukurti 1945 m. sausio 31 d. 1948 m. CRS buvo reorganizuotos. 

Prancūziškas išsireiškimas *les CRS* (mot.g.) reiškia visas respublikines saugumo kuopas, o *un CRS* (vyr.g., vns.) reiškia 'CRS narys, policininkas iš CRS'.

## Panaudojimas
Respublikinės saugumo kuopos naudojamos šioms užduotims atlikti:
* Patruliavimas greitkeliuose miestų teritorijose
* Gelbėjimas Prancūzijos paplūdimiuose (dalis CRS policininkų specialiai treniruoti užsiimti saugumu paplūdimiuose)
* Viešųjų pastatų apsauga
* Gelbėjimas kalnuose

CRS padaliniai gyvena kareivinėse ir veikia iš miesto, kur yra jų bazė.

## Judriosios Prancūzijos policijos pajėgos
Dažnai painiojamos dvejos Prancūzijos priešriaušinės pajėgos - CRS ir judrioji žandarmerija, kurių paskirtis labai panaši. 

Šių dviejų organizacijų pareigūnus galima atskirti pagal šiuos požymius:
* judriųjų žandarų uniformos juodos, o CRS policininkų − tamsiai mėlynos,
* žandarų antsiuve − stilizuota granata, o CRS policininkai dėvi didelį raudoną antsiuvą,
* judriųjų žandarų šalmai yra mėlyni.

2009 m. sausio mėn. Prancūzijoje pradėtas  policijos ir žandarmerijos *rapprochement* ('suartinimas') Manoma, kad dėl šios politikos CRS ir judriosios žandarmerijos skirtumai sumažės, o jų atliekamos užduotys supanašės.

## Kuopos sudėtis
Šiuo metu yra 61 tokia kuopa. Daugelis jų sudarytos iš 4 būrių, o kitos - iš 6 būrių. 

4 būrių kuopos sudėtis tokia:
* 1 policijos komandantas
* 1 policijos kapitonas
* 2 policijos leitenantai
* 1~4 brigadininkai majorai
* 12~25 vyresnieji brigadininkai
* 100~120 žemesnio rango policininkų

## Organizacija
* 1 Centrinė direkcija, kuriai vadovauja Nacionalinės policijos generalinis direktorius
* 7 zoninės direkcijos, kiekvienos jurisdikcija apima vieną Prancūzijos karinę gynybos zoną
* 60 bendrosios tarnybos kuopų (skirtos viešajai tvarkai palaikyti)
* 1 VIP palydos kuopa (CRS n° 1)
* 9 automagistralių kuopos (greitkelių patruliavimas)
* 6 zoniniai motociklininkų padaliniai
* 1 kalnų grupė (Pirėnuose)
* CRS orkestras (priskirtas CRS n° 1).


File:CRS_(Police_française).jpg|CRS policininkai
File:Police Paris CRS vehicule dsc06480.jpg|CRS mikroautobusas
File:Tenue CRS pour manifestation.JPG|CRS policininkas su pilna apranga riaušėms malšinti
File:Camion canons à eau police française.JPG|CRS automobilis riaušėms malšinti su vandens patrankomis
File:Compagnies Républicaines de Sécurité officers holding grenade launchers, France - 20080204.jpg|CRS policininkai su ašariniais granatsvaidžiais


## Nuorodos
Suvalkų miesto viešasis transportas

**Suvalkų miesto viešasis transportas** () - Suvalkų mieste važinėjantis viešasis transportas. Iš viso mieste yra 234 stotelės. Per metus miesto viešuoju transportu pasinaudoja 3,938,000 keleiviai. Autobusai važinėja 4.00-23.00 laiku. 

## Pagrindiniai maršrutai

Mieste yra 19 pagrindinių linijų.

## Autobusų skaičiaus kaita


ImageSize = width:560 height:220
PlotArea = left:70 right:40 top:21 bottom:21
TimeAxis = orientation:vertical
AlignBars = justify
Colors =
 id:gray1 value:gray(0.9)
DateFormat = yyyy
Period = from:0 till:52
ScaleMajor = unit:year increment:5 start:0 gridcolor:gray1
PlotData =
 bar:1971 color:gray1 width:1
 from:0 till:5 width:15 text:5 textcolor:red fontsize:8px
 bar:1972 color:gray1 width:1
 from:0 till:15 width:15 text:15 textcolor:red fontsize:8px
 bar:1973 color:gray1 width:1
 from:0 till:13 width:15 text:13 textcolor:red fontsize:8px
 bar:1975 color:gray1 width:1
 from:0 till:23 width:15 text:23 textcolor:red fontsize:8px
 bar:1988 color:gray1 width:1
 from:0 till:37 width:15 text:37 textcolor:red fontsize:8px
 bar:ok.1997 color:gray1 width:1
 from:0 till:47 width:15 text:47 textcolor:red fontsize:8px
 bar:2004 color:gray1 width:1
 from:0 till:43 width:15 text:43 textcolor:red fontsize:8px
 bar:2007 color:gray1 width:1
 from:0 till:44 width:15 text:44 textcolor:red fontsize:8px
 bar:2008 color:gray1 width:1
 from:0 till:47 width:15 text:47 textcolor:red fontsize:8px
 bar:2009 color:gray1 width:1
 from:0 till:41 width:15 text:41 textcolor:red fontsize:8px
 bar:2010 color:gray1 width:1
 from:0 till:44 width:15 text:44 textcolor:red fontsize:8px



## Nuorodos

* Oficialus miesto viešojo transporto tinklalapis (lenk.);
* Neoficialus miesto viešojo transporto tinklalapis (lenk.) ;
* Autobusų nuotraukų galerija.
Darbėnų paminklas partizanams

**Darbėnų paminklas Kardo rinktinės partizanams** yra šiaurės vakarinėje Kretingos rajono savivaldybės teritorijos dalyje, Darbėnuose (Darbėnų seniūnija), 0,08 km į pietvakarius nuo Šv. apaštalų Petro ir Pauliaus bažnyčios, Palangos gatvės dešinėje pusėje, Dubupio upelio kairiajame krante.

## Atminimo vieta
Atminimo vietą sudaro dirbtinė pakiluma, link kurios nuo Palangos g. (Kretingos, Šventosios ir Skuodo kelių kryžkelės) veda takas. Pakilumoje suformuota 10 m skersmens aikštelė, kurios šiaurės vakarinėje dalyje stovi 3,5 m aukščio granitinis paminklas su stilizuoto kalavijo atvaizdu. Fasadinėje pusėje ąžuolo lapo fone pavaizduotas Vyčio kryžius, o po juo yra užrašas: „ŽEMAIČIŲ APYGARDOS / KARDO RINKTINĖS / PARTIZANAMS / ŽUVUSIEMS UŽ LIETUVĄ / 1945–1965 // RINKTINĖJE ŽUVO APIE 700 PARTIZANŲ“. Paminklą pusračiu supa 11 statmenų, 54×30×14 cm dydžio akmens plokščių su Kardo rinktinės kuopų ir būrių pavadinimais: „SKIRMANTO / KUOPA“, „VIZBUTO / KUOPA“, „TAURO (SLYVOS) / KUOPA“, „DAUGVAIŠO / KUOPA“, „ŠIRVYDO / KUOPA“, „J. ŠLEIDERIO / BŪRYS“, „TAUTVAIŠO / KUOPA“, „NARIMANTO / KUOPA“, „VIDMANTO / KUOPA“, „ŽYGIMANTO / KUOPA“, „BŪGANTO / KUOPA“.

Teritorijos plotas – 0,01 ha, paminklo aukštis – 3,5 m.

## Istorija
Darbėnų valsčiaus Vaineikių miškuose 1945–1953 m. veikė Lietuvos laisvės armijos Žemaičių apygardos Kardo rinktinės štabas, kuriam ilgus metus vadovavo iš šio valsčiaus Knėžų kilęs Kazimieras Kontrimas. Štabą saugojo Vizbuto būrys, suburtas iš Darbėnų–Grūšlaukės apylinkių vyrų. Baudžiamųjų karinių operacijų metu žuvę ir sunkiai sužeisti partizanai buvo vežami į Darbėnų NKGB-MGB būstinę. Žuvusiųjų palaikai buvo pametami turgaus aikštėje, o sužeistieji tardomi ir kankinami būstinėje. Po to žuvusiųjų ir nužudytųjų palaikai būdavo užkasami būstinės kieme, sumetami į išviečių duobes, vėliau – išvežami pakasti į Darbėnų durpyną ar kitas vietas. Laisvės kovų metų žuvo apie 700 Kardo rinktinės partizanų, jų tarpe ir štabo viršininkas, rinktinės vadas K. Kontrimas. Paskutinis 1965 m. žuvo Pranas Končius, kurį saugumiečiai nušovė Didžiųjų Žalimų kaime, Kretingos raj.

1945-1965 m. žuvusiems Kardo rinktinės partizanams atminti darbėniškio Stanislovo Burbos iniciatyva 2005 m. miestelyje pastatytas paminklas. Jam pinigus aukojo per 20 pavienių asmenų, Kretingos rajono savivaldybės administracija, Darbėnų seniūnija, kai kurios bendrovės. Projekto autorius klaipėdiškis skulptorius Gintautas Jonkus.

## Šaltiniai

* Irena Beniušienė. Darbėnuose – naujas paminklas partizanams. – Pajūrio naujienos – 2005, gegužės 24, Nr. 41. 
* Irena Beniušienė. Darbėniškiai džiaugiasi ir nerimauja dėl naujojo paminklo. – Pajūrio naujienos – 2005, birželio 7, Nr. 45.

## Nuorodos
*